

**REPUBLIKA HRVATSKA**

**ZAGREBAČKA ŽUPANIJA**

**GRAD SAMOBOR**

**Upravni odjel za društvene djelatnosti**

KLASA: 402-02/22-01/1

URBROJ: 238-27-05/04-22-3

Samobor, 24. siječnja 2022.

Temeljem članka 33. stavka 1. Zakona o udrugama (Narodne novine broj 74/14, 70/17 i 98/19), članka 4. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine broj 26/15 i 37/21), članka 15. Pravilnika o financiranju programa, projekata i javnih potreba iz Proračuna Grada Samobora (Službene vijesti Grada Samobora broj 7/15 i 9/20), gradonačelnica Grada Samobora objavljuje

**Javni natječaj za dodjelu financijskih sredstava organizacijama civilnog društva iz područja socijalne skrbi za 2022. godinu**

(1) Grad Samoborpoziva organizacije civilnog društva koje su programski usmjerene na rad u području socijalne skrbi što podrazumijeva socijalnu skrb, zdravstvo, neformalno obrazovanje djece i mladih, skrb o osobama s invaliditetom, skrb o hrvatskim braniteljima iz Domovinskog rata te skrb o umirovljenicima, da se prijave za financijsku podršku programima/projektima koji doprinose razvoju navedenih područja i/ili za podršku institucionalnom i organizacijskom razvoju organizacija.

(2) Organizacije civilnog društva mogu se prijaviti za sljedeće:

* **Financijsku podršku programu/projektu koji doprinosi jačanju kapaciteta organizacija civilnog društva iz područja socijalne skrbi što podrazumijeva socijalnu skrb, zdravstvo, neformalno obrazovanje djece i mladih, skrb o osobama s invaliditetom, skrb o hrvatskim braniteljima iz Domovinskog rata te skrb o umirovljenicima**
* **Institucionalnu podršku za organizacijski razvoj i poslovanje organizacije** (troškovi nastali iz redovne djelatnosti: troškovi najma prostora, režijski troškovi, trošak materijala za rad i sl.)

(3) Organizacije civilnog društva mogu prijaviti programe/projekte koji doprinose razvoju kapaciteta civilnog društva za sljedeće aktivnosti:

* aktivnosti usmjerene na poticanje komunikacije s općom, ciljanom i stručnom javnosti u području socijalne skrbi te unapređivanje znanja i razvijanje vještina zaposlenika i volontera iz socijalne skrbi, neformalnog obrazovanja djece i mladih te za pružanje specifičnih socijalnih i zdravstvenih usluga.
* akcije i manifestacije koje promiču pluralizam i razvoj civilnog društva kroz pružanje podrške institucionalnom i organizacijskom razvoju organizacije.

 (4) Ukupno planirana vrijednost Javnog natječaja **je 1.000.000,00 kn** za programe/projekte i institucionalnu podršku organizacijama civilnog društva iz socijalne skrbi, što uključuje udruge proistekle iz Domovinskog rata i ostale udruge te organizacije civilnog društva iz područja zdravstva.

Najmanjiiznos financijskih sredstava koji se može prijaviti i ugovoriti po pojedinom projektu je 1.000,00kn, a najvećiiznos po pojedinom projektu je 280.000,00kn**.**

(5) Rok za podnošenje prijedloga programa/projekata i institucionalne podrške je 30 dana, početno sa 24. siječnja 2022. godine, a završno s 22. veljače 2022. godine.

(6) Mjerila koja organizacije civilnog društva moraju ispunjavati, dokumentacija koja se prilaže, postupak zaprimanja, otvaranja i pregleda prijava, kao i postupak procjene prijava, ugovaranje, donošenje odluke o dodjeli financijskih sredstava, podnošenje prigovora te indikativni kalendar provedbe ovog Javnog natječaja, detaljno su opisani u Uputama za prijavitelje.

 (7) Prijedlozi programa/projekata i institucionalne podrške dostavljaju se isključivo na propisanim obrascima, koji su zajedno s **Uputama za prijavitelje**, dostupni na internetskoj stranici Grada Samobora ([www.samobor.hr](http://www.samobor.hr)).

Izvornik natječajne dokumentacije treba poslati preporučeno poštom ili osobno (predaja na urudžbeni zapisnik), obvezno u zatvorenoj omotnici, na sljedeću adresu:

|  |
| --- |
| **Grad Samobor****Trg kralja Tomislava 5****10 430 Samobor** **„NE OTVARATI - Javni natječaj za dodjelu financijskih sredstava organizacijama civilnog društva iz područja socijalne skrbi za 2022. godinu“.** |

Razmatrat će se samo programi/projekti i institucionalne podrške koji su pravodobno prijavljeni te koji u cijelosti zadovoljavaju propisane uvjeteovog Javnog natječaja.

(8) Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adrese elektronske pošte:

silvio.ivan.zugaj@samobor.hr

|  |
| --- |
|  |
| **GRADONAČELNICA** |
| dr. sc. Petra Škrobot  |